شەھریار جەمشیدی

شەھریار جەمشیدی یان شاریار جەمشیدی (لەدایکبووی ١٩٧١ لە کرماشان) مۆسیقار و ژەنیاری کەمانچەی کوردە. لە ساڵی ١٩٧١دا لە شاری کرماشان، رۆژهەڵاتی کوردستان لەدایکبووە. لەگەڵ چەندین گرووپی مۆسیقای کوردی کاری کردووە و خۆی گرووپی دیلانی دامەزراندوە.

 ژیان 
لە شاری کرماشاندا لەدایکبووە. لە ساڵی ١٩٩٧دا پلەی کارناسیی لە بەشی مۆسیقای زانکۆ ھونەری تاران وەرگرتووە. لەوێ لە زانستی مامۆستایانێک وەکوو ھووشەنگ کامکار، شەریف لوتفی و تەقی بینش و ھتد کەڵکی وەرگرتووە. دوای ئەوە لە لای ئەردەشیر کامکار و ھادی مونتەزیری مەشقی کەمانچەی کردووە. ھەروەھا ھونەرمەندی بەناوبانگی کورد موجتەبا میرزادە کاریگەرییەکی زۆری لە سەر ڕوانگەی ھونەریی شەھریار جەمشیدی بووە.

 چالاکیی ھونەری 
وێنۆک|وێنەیەکی شاریار جەمشیدی لە کاتی کەمانچە ژەندندا

 گرووپەکان 
شەھریار جەمشیدی لەگەڵ ئەم گرووپانەدا کاری کردووە:

  چکاد
 دیلان: گرووپی دیلانی لە ساڵی ٢٠٠٣دا بە ناو و یادی ھونەرمەند قادر دیلانەوە دامەزراند. 
 کەمانچلو: گرووپی کەمانچلو لە ساڵی ٢٠١٣ دا بە ھاوکاری ڕافایل وەینرۆس براون و شاریار جەمشیدی لە ولاتی کەنەدا دامەزراوە.

 ئەلبۆمەکان 
 ئەڵوەناتی: ئەم ئەلبۆمە بەشێک لە مەقاماتی ناوچەی گەرمیان و ڕوباری ئەڵونە بە دەنگی ھونەرمەندی نەمڕ یەدوڵڵا ڕەحمانی لە ساڵی ٢٠٠٤ دا لە شاری تاران تۆمار کراوە.
 دەنگی کوێستان (٢٠٠٧).
 گوڵی زەرد: ئەم ئەلبۆمە پێشکەش کراوە بە خەڵکی شاری کۆبانی(٢٠١٤).
 کەمانچلو: لە ساڵی ٢٠١٧ دا لە کەنەدا تۆمار کراوە.
 لایلایەکانی کۆچەرێک: بەرھەمی تاکەژەنی کەمانچە، پەیوەندی بە مووزیکی ڕەسەنی کوردی ھەیە و بە شێوازی تاکەژەنی تۆمار کراوە (٢٠١٨).
 وڵاتی خۆرنشینی منە ڕۆژئاڤا، داهاتی ئەم ئەلبؤمە بۆ ژنانی و کچانی ئازارچەشتوی ئیزەدی شینگال تەرخان کراوە (٢٠٢٠).
 سیبەرەکان، بەرھەمی سێیەمی تیپی کەمانچلۆ (٢٠٢٠).

 سەرچاوەکان 

 بەستەرە دەرەکییەکان 
 ماڵپەڕی فەرمیی شاریار جەمشیدی
 نموونەیەک لە کاری جەمشیدی لەگەڵ ڕافایل وەینرۆس براوندا

پۆل:خەڵکی کرماشان
پۆل:زیندووان
پۆل:ژەنیارانی کورد
پۆل:لەدایکبووانی ١٩٧١
پۆل:وتارە ھەتیوەکان